
1.    HURAIAN

       Bagi penggunaan dan kehendak Peraturan Persidangan adalah:-

       1.1
“UMNO”


bermakna
PERTUBUHAN KEBANGSAN









MELAYU BERSATU

       1.2.
“PERATURAN”

        “

Peraturan Persidangan.

       1.3
“PENCADANG”

         “

Ahli yang membawa sebarang









cadangan.

       1.4
“PENYOKONG”

          “
Ahli yang menyokong sebarang









cadangan.

       1.5
“PENGERUSI”

          “
Pengerusi Tetap Perhimpunan









Agung UMNO.

       1.6
“TIMBALAN PENGERUSI”

“
Timbalan Pengerusi Tetap









Perhimpunan Agung UMNO.

       1.7
“PRESIDEN”



“
Presiden UMNO.

       1.8
“AHLI MAJLIS TERTINGGI”
“
Ahli Majlis Tertinggi UMNO.

       1.9
“SETIAUSAHA”


“
Setiausaha Agung UMNO

       1.10
“WAKIL”



“
Seorang yang dipilih menjadi









ahli Perhimpunan AGUNG UMNO.

       1.11
“AHLI”




“
Seorang Ahli Perhimpunan Agung









UMNO.

       1.12
“PERSIDANGAN”


“
Perhimpunan Agung UMNO.

       1.13
“PERINGATAN”


“
Peringatan Persidangan 







Perhimpunan Agung

       Apabila Peraturan ini dipakai di peringkat UMNO Bahagian  maka perkataan- 

       Perkataan yang tertentu mulai 1.5 sehingga 1.13 diatas di dalam Peraturan ini 

       hendaklah sebagaimana di bawah ini:-



“PENGERUSI” 

dimaksudkan
   Pengerusi Tetap Perwakilan









   Bahagian.



“TIMBALAN 



PENGERUSI”

dimaksudkan
 
Timbalan Pengerusi










Tetap Perwakilan Bahagian.



“PRESIDEN”


         “


Ketua Bahagian.



“AHLI MAJLIS 

         “


Ahli Jawatankuasa



TERTINGGI”





Bahagian.



“SETIAUSAHA”

         “


Setiausaha Bahagian.



“WAKIL”


         “


Seorang yang dipilih










menjadi Ahli Perwakilan










Bahagian.



“AHLI”



         “


Seorang ahli dalam 










Perwakilan Bahagian.



“PERSIDANGAN”

         “


Perwakilan Bahagian.



“PERINGATAN”

         “


Peringatan Persidangan










Perwakilan Bahagian.

Apabila peraturan ini dipakai di peringkat UMNO Cawangan maka perkataan-perkataan yang tertentu mulai 1.5 sehingga 1.13 di atas yang didalam Peraturan ini hendaklah di maksudkan sebagaimana di bawa ini:-



“PENGERUSI”

dimaksudkan

Pengerusi Tetap 










Persidangan Cawangan.



“TIMBALAN 


         “


Timbalan Pengerusi



PENGERUSI”




Tetap Persidangan 










Cawangan.



“PRESIDEN”


          “

Ketua Cawangan.



“AHLI MAJLIS 

          “

Ahli Jawatankuasa



TERTINGGI”





Cawangan.



“SETIAUSAHA”

          “

Setiausaha Cawangan.



“WAKIL”


          “

Ahli-ahli Cawangan.



“AHLI”



          “

Ahli  Persidangan










Cawangan



“PERSIDANGAN”

        “


Persidangan Cawangan



“PERINGATAN”

        “


Peringatan Persidangan










Cawangan.

2.
KUASA PERATURAN

2.1 Pekerjaan dan tertib menjalankan Persidangan hendaklah menurut  Peraturan ini.  Jika berbangkit sebarang masalah, maka Pengerusi berkuasa membuat keputusan dan keputusannya itu muktamad.

2.2 Jika Persidangan atau mana-mana mesyuarat jawatankuasanya didapati gagal mematuhi Peraturan Persidangan maka ini hendaklah dikira sebagai suatu perkara luar aturan dan ianya tidaklah boleh membatalkan perjalanan Persidangan atau keputusan yang telah dibuatnya.

3.
PEMILIHAN PENGERUSI

           3.1
Pengerusi dan Timbalan Pengerusi hendaklah dipilih tiap-tiap tiga (3) tahun sekali  dalam Persidangan Tahunan untuk Perhimpunan Agung, tiap-tiap tiga (3) tahun sekali untuk Perwakilan Bahagian dan tiap-tiap tiga (3) tahun sekli untuk Persidangn Cawangan.  Bagi peringkat Bahagian dan Cawangan, Pengerusi dan Timbalan Pengerusi itu hendaklan terdiri daripada ahli-ahli UMNO dalam Bahagian dan Cawangan itu sendiri.



Pemilihan Pengerusi dan Timbalan Pengerusi hendaklah dijalankan dengan 



undi sulit tetapi di peringkat Cawangan boleh di buat dengan cara undi sulit 



atau mengangkat tangan mengikut kehendak Persidangan.

3.2 
Perhimpunan Agung di dalam persidangannya berkuasa memberhentikan      Pengerusi atau Timbalan Pengerusi dengan persetujuan sekurang-kurangnya dua pertiga (2/3) daripada bilangan ahli yang hadir dan berkuasa memilih gantinya.

            3.3
Pengerusi yang dipilih dibawah Peraturan 3.1. di atas ini hendaklah menjadi Pengerusi dalam sebarang persidangan melainkan jika Pengerusi itu tidak hadir maka Timbalan Pengerusi hendaklah mengambil tempatnya ataupun bolehlah mereka bergilir-gilir mempengerusikan mesyuarat yang sama dan sekiranya kedua-dua Pengerusi dan Timbalan Pengerusi tidak hadir maka Setiausaha berkuasa menjalankan persidangan bagi memilih seorang daripada ahli persidangan menjadi Pengerusi bagi persidangan itu sahaja dan pengerusi itu tidaklah hilang hak asalnya untuk mengundi sebagai seorang wakil Persidangan.

      3.4
Jika kedua-dua Pengerusi dan Timbalan Pengerusi berhenti serentak maka Setiausaha hendaklah menjalankan persidangan itu bagi memilih Pengerusi dan Timbalan Pengerusi yang baru.

             
Kedua-duanya akan memegang jawatan itu selama tempoh yang ditetapkan dalam Peraturan 3.1 diatas.  Jika salah seorang daripadanya berhenti maka Persidangan hendaklah memilih gantinya.

4.
PERSIDANGAN


4.1
Persidangan Perhimpunan Agung, mesyuarat Perwakilan Bahagian dan Persidangan Tahunan Cawangan hendaklah diadakan menurut Perlembagaan UMNO.

4.2 Bahasa yang digunakan dalam Persidangan ialah Bahasa Malaysia.

5.
TEMPAT DAN MASA PERSIDANGAN


           5.1
Persidangan Perhimpunan Agung hendaklah dimulakan pada hari dan    waktu di tempat yang ditentukan oleh Majlis Tertinggi.


           5.2
Mesyuarat Perwakilan Bahagian hendaklah diadakan pada satu tempat dalam Bahagian yang berkenaan, tetapi jika tidak ada kemudahan di situ maka kebenaran boleh diberi oleh Majlis Tertinggi untuk mengadakan perwakilan di luar Bahagian.


           5.3
Persidangan Cawangan hendaklah diadakan pada satu tempat yang berkecuali dalam Cawangan berkenaan, melainkan jika tidak ada kemudahan di situ maka Persidangan bolehlah diadakan di mana-mana tempat yang munasabah termasuk di luar Cawangan setelah berunding dengan Bahagian.

     
            5.4
Tarikh Perhimpunan Agung dan Perwakilan Bahagian adalah ditentukan oleh Majlis Tertinggi mengikut Fasal 8.2 dan 14.3 Perlembagaan UMNO.

5.5
Tarikh Persidangan Cawangan adalah ditentukan oleh Bahagian setelah berunding dengan Cawangan mengikut Fasal 15.13.6 dan 17.3 Perlembagaan UMNO.  Tarikh hanya boleh diubahkan oleh pihak Cawangan setelah memaklumkannya kepada Bahagian dan mendapat persetujuannya.

6.
NOTIS PERSIDANGAN

6.1
Setiausaha Agung hendaklah memberitahu Bahagian dengan bertulis sekurang-kurangnya 30 hari terlebih dahulu daripada hari diadakan Perhimpunan Agung Tahunan tetapi jika ada sesuatu yang mustahak Presiden berkuasa memanggil Perhimpunan Agung Tahunan dengan mengeluarkan  pemberitahuan di dalam tempoh tidak kurang daripada 14 hari.

6.2
Setiausaha Bahagian hendaklah memberitahu Cawangan dengan bertulis sekurang-kurangnya empat belas (14) hari terlebih dahulu daripada hari diadakan Perwakilan Bahagian.

6.3
Jika dengan sebab sesuatu kesukaran tidak dapat diadakan Persidangan Perhimpunan Agung atau Perwakilan Bahagian pada hari yang ditentukan itu, maka bolehlah persidangna itu ditangguhkan pada hari dan waktu yang ditetapkan oleh Presiden atau Ketua Bahagian.  Setiausaha Agung atau Setiausaha Bahagian hendaklah memberitahu dengan bertulis kepada wakil-wakil dalam masa tidak lewat daripada tujuh (7) hari terlebih dahulu daripada hari yang telah ditentukan itu bagi mengadakan Persidangan semula.

6.4 Setiausaha Cawangan hendaklah memberitahu Ahli-ahli dengan bertulis sekurang-kurangnya tujuh (7) hari terlebih dahulu daripada hari diadakan Persidangan Cawangan.

6.5 Cawangan-cawangan yang ditangguhkan Persidangan Tahunannya atas sebab-sebab tertentu tidak memerlukan notis tujuh (7) hari bagi mengadakan Persidangan semula.

7.
PERSIDANGAN SEMULA

           7.1
Bahagian-bahagian atau Cawangan-cawangan yang gagal mengadakan mesyuarat Perwakilan Persidangan Tahunan pada tahun yang lalu bolehlah mengadakannya semula sekiranya ia telah menjelaskan yuran bagi tahun yang baru berlalu dan berhak menghantar wakil-wakilnya ke Perhimpunan Agung atau Perwakilan Bahagian.

7.2
Bahagian-bahagian atau Cawangan yang gagal mengadakan mesyuarat Perwakilan/Persidangan Tahunan pada tahun pemilihan, Jawatankuasanya adalah bubar.  Maka Majlis Tertinggi atau Jawatankuasa Bahagian berkuasa mengadakan mesyuarat perwakilan Khas Bahagian atau Persidangan Khas Cawangan bagi memilih jawatankuasa baru yang akan memegang jawatan sehingga pemilihan Bahagian atau Cawangan akan datang.

7.3
Perwakilan Pemuda/Wanita Bahagian atau Persidangan Pemuda/Wanita Cawangan yang ditangguhkan atas sebab-sebab tertentu, boleh mengadakan Perwakilan atau Persidangan semula walaupun terkemudian daripada tarikh mesyuarat Perwakilan Bahagian atau Persidangan Cawangan asalkan tidak lewat daripada tarikh yang ditetapkan oleh Majlis Tertinggi.

8.
HAK MENGHADIRI PERSIDANGAN


8.1
Hanya ahli biasa dan ahli seumur hidup yang telah menjelaskan yuran pada tahun lalu berhak hadir dan mengambil bahagian dalam sebarang Persidangan.


8.2
Ketua Cawangan yang enggan terima yuran tahunan daripada ahli boleh dikenakan tindakan tatatertib.


8.3
Merujuk fasal 25.1, yuran keahlian seumur hidup boleh dibayar terus ke ibu pejabat dan ibu pejabat mengagihkannya seperti berikut:-



(a)
Ibu Pejabat

-
25%



(b)
Bahagian

-
25%



(c)
Cawangan

-
50%



Peraturan ini juga diguna pakai untuk yuran ahli biasa.


8.4
Cawangan-cawangan yang baru ditubuhkan dan telah menerima Sijil Pendaftaran pada/atau 31 Disember, dalam satu-satu tahun berhak mengadakan Persidangan pada tahun berikutnya dan menghantar wakil penuh ke Perwakilan Bahagian.  Demikian juga Cawangan Pemuda dan Wanita yang baru ditubuhkan dan telah mengadakan persidangan berhak menghantar wakil ke Perwakilan Bahagian Pergerakan masing-masing.


8.5
Ahli-ahli yang Cawangannya telah dibubarkan oleh Pendaftar Pertubuhan, bolehlah membayar yurannya terus kepada  Bahagian atau berpindah ke sebarang  Cawangan lain untuk membolehkannya membayar yuran dan menghadiri persidangan serta bertanding untuk menjadi wakil atau memegangn jawatan di sebarang peringkat.


8.6
Seseorang yang telah diisytiharkan muflis oleh mahkamah boleh menghadiri Persidangan sekiranya ia telah membayar denda yang dikenakan ke atasnya.  Bagi ahli yang dikenakan tindakan di bawah Akta Pertubuhan, ia hilang hak untuk hadir dan mengambil bahagian dalam Persidangan sebelum cukup lima (5) tahun keluar dari penjara atau tarikh ia dikenakan denda.


8.7
Bahagian-bahagian atau Cawangan-cawangan yang menghantar yuran lewat mengikut tarikh yang ditetapkan oleh Majlis Tertinggi boleh mengadakan mesyuarat Perwakilan Bahagian atau Persidangan Tahunan Cawangan tetapi wakil-wakilnya ke perhimpunan Agung atau mesyuarat Perwakilan Bahagian itu bertaraf pemerhati sahaja.


8.8
Jika Cawangan gagal mengadakan Persidangan Tahunannya, tidak menyebabkan Persidangan pergerakan Pemuda atau Wanita yang diadakan tidak sah dan adalah berhak menghantar wkil-wakilnya ke mesyuarat Perwakilan Pemuda atau Wanita Bahagian.

9.
ATURAN URUSAN PERSIDANGAN


9.1
Setiausaha hendaklah memberitahu dengan bertulis kepada tiap-tiap ahli sekurang-kurangnya tujuh (7) hari terlebih dahulu daripada Persidangan susunan agenda perkara persidangan berserta dengan cadangan-cadangan, akan tetapi jika ada sebab-sebab yang mustahak pada fikiran Presidan susunan agenda perkara Persidangan ini bolehlah dihantarkan tidak lewat daripada tiga (3) hari.


9.2
Urusan Majlis Tertinggi hendaklah didahulukan daripada urusan-urusan lain dan urusan Majlis Tertinggi hendaklah diaturkan mengikut sebagaimana yang baik pada pertimbangan Pengerusi tetapi dengan tidak mengendahkan sebarang syarat lain dalam peraturan Persidangan boleh menentukan sesuatu kerja itu didahulukan dengan tidak mengikut susunan yang telah ditetapkan.

10.
PEMBERITAHU USUL


10.1
Kecuali sebagaimana yang disyaratkan dalam Peraturan Persidangan apa-apa usul hendaklah disampaikan pemberitahu itu tidak kurang daripada empat belas (14) hari terlebih dahulu tetapi jika usul itu atas nama Majlis Tertinggi maka memadailah dengan dikeluarkan pemberitahu tujuh (7) hari sahaja terlebih dahulu, dan pula jika Pengerusi puas hati setelah diterangkan kepadanya oleh seseorang Ahli Majlis Tertinggi iaitu bagi faedah orang ramai sesuatu usul itu mustahak dibahaskan dengan seberapa segeranya maka memadailah dikeluarkan pemberitahu itu pada hari Persidangan itu.


10.2
Jika pada fikiran Pengerusi, sesuatu pemberitahu yang diterima oleh Setiausaha itu melanggar apa-apa syarat Peraturan Persidangan ini Pengerusi bolehlah memerintah pemberitahu itu dipinda atau ditolak.


10.3
Dengan tertakluk kepada syarat-syarat dalam usul-usul atau pindaan-pindaan hendaklah diserahkan kepada Setiausaha dengan bertulis.

11.
CUKUP BILANG


11.1
Cukup bilang bagi Persidangan Perhimpunan Agung, Perwakilan Bahagian dan Persidangan Cawangan ialah satu perempat (1/4) daripada jumlah wakil-wakil atau ahli yang berhak hadir.


11.2
Sekiranya tidak cukup bilang selepas setengah jam lamanya daripada waktu yang ditetapkan, maka Pengerusi hendaklah menangguhkan Persidangan itu kepada satu masa yang lain, tetapi sekiranya ada sebab-sebab yang mustahak bolehlah Pengerusi menjalankan Persidangan itu setelah berunding dengan Presiden/Ketua Bahagian/Ketua Cawangan dan keputusan Pengerusi adalah muktamad.


11.3
Sungguhpun cukup bilang bagi Persidangan ialah satu perempat (1/4) daripada  jumlah ahli yang berhak hadir, khususnya bagi Persidangan Cawangan hendaklah terdapat sekurang-kurangnya lapan belas (18) orang bagi mengesahkan Persidangan.


11.4
Cukup bilang bagi Persidangan Cawangan Pergerakan Pemuda dan Pergerakan Wanita ialah sembilan (9) orang ahli Pergerakan ini yang berhak hadir.


11.5
Perbahasan di dalam Persidangan tidak boleh dijalankan melainkan ada sekurang-kurangnya setengah daripada jumlah ahli yang menjadikan cukup bilang berada di tempat persidangan itu diadakan.

12.
SURAT TAULIAH AHLI


Majlis Tertinggi boleh membuat peraturan mengenai surat tauliah kepada ahli  Persidangan dan pemerhati.

13.
PEMERHATI KE MESYUARAT PERWAKILAN BAHAGIAN DAN PERSIDANGAN CAWANGAN

   13.1
Badan Perhubungan hendaklah melantik wakil-wakil yang akan memerhati mesyuarat perwakilan Bahagian dan membuat laporan berhubung         dengannya.

13.2
Bahagian hendaklah melantik wakil-wakil ke Persidangan Cawangan dan membuat laporan berhubung dengannya.  Wakil-wakil ini adalah terdiri daripada Ahli Jawatankuasa Bahagian atau jika tidak mencukupi bolehlah melantik Ahli Jawatankuasa Pemuda/Wanita Bahagian atau sebarang orang lain yang dipersetujui oleh Jawatankuasa Bahagian.

13.3
Perlantikan pemerhati-pemerhati ke mesyuarat Perwakilan Pemuda/Wanita Bahagian dan Persidangan Pemuda/Wanita Cawangan hendaklah mengikut kaedah yang sama seperti Bahagian dan Cawangan dalam Peraturan 13.1 dan 13.2 di atas.

13.4 Wakil-wakil yang dilantik tidak berhak mengendalikan Persidangan atau mencampuri urusannya tetapi boleh memberi pandangan atau nasihat diminta oleh Pengerusi Persidangan.

13.5 Jika atas sebab-sebab tertentu pemerhati-pemerhati yang dilantik oleh Badan Perhubungan atau Bahagian tidak dapat hadir, mesyuarat Perwakilan Bahagian atau Persidangan Cawangan boleh dijalankan dengan mengikut Peraturan Persidangan dan adalah sah.

14.
AGENDA PERSIDANGAN


Agenda Persidangan ialah seperti berikut:-


14.1
Doa


14.2
Lagu UMNO


14.3
Membentangkan Peringatan Persidangan yang lalu


14.4
Ucapan Presiden


14.5
Pesanan Pengerusi (jika ada)

           14.6
Membentangkan kertas-kertas Persidangan termasuk penyata-penyata  jawatankuasa

           14.7
Memilih Pengerusi, Timbalan Pengerusi dan Ahli-ahli Majlis Tertinggi (jika berkenaan)

           14.8
Penerangan daripada Majlis Tertinggi (jika ada)

14.9 Memberitahu darihal cadangan-cadangan dibahaskan (jika ada)

14.10 Sebarang  cadangan atau kerja yang difikirkan oleh Pengerusi patut didahulukan (jika ada)

14.11 Cadangan-cadangan yang telah diberitahu lebih dahulu (jika ada)

14.12 Tangguhan persidangan

14.13 Ucapan penangguhan (jika ada)

15.
PERINGATAN PERSIDANGAN











15.1
Peringatan hendaklah dibentangkan dalam Persidangan.

           15.2
Setiausaha hendaklah menghantar senaskah Peringatan persidangan yang lalu kepada tiap-tiap ahli Persidangan pada bila-bila masa sebelum diadakan Persidangan.


Peringatan Persidangan hendaklah mengandungi nama tiap-tiap seorang ahli yang hadir dan segala keputusan Persidangan.


15.3
Cawangan-cawangan hendaklah menghantar Borang 9 bersama Minit Mesyuarat, Senarai Ahli Jawatankuasa Cawangan dan Penyata Kewangan kepada Pendaftar Pertubuhan dalam masa dua puluh lapan (28) hari selepas Persidangan.

16.
TANGGUHAN PERSIDANGAN


Persidangan boleh ditangguhkan pada sebarang masa oleh Pengerusi atau dengan cadangan oleh seorang ahli yang disokong dan dipersetujukan oleh Persidangan.

17.
MENANGGUHKAN PERSIDANGAN KERANA MEMBAHAS PERKARA MUSTAHAK


17.1
Seorang ahli dengan kebenaran Pengerusi boleh mencadangkan supaya        Persidangan  itu ditangguhkan kerana hendak membahaskan sesuatu perkara yang mustahak.


17.2
Ahli itu hendaklah menyatakan perkara itu dan menyerahkan satu kenyataan bertulis kepada Pengerusi atas perkara yang hendak dibahaskan dan jika Pengerusi mendapati perkara yang dikemukakan oleh ahli itu mustahak hendaklah Pengerusi meminta ahli-ahli yang menyokong bangun di tempat masing-masing dan jika tidak kurang daripada satu perempat (1/4) daripada jumlah ahli yang hadir bangun menyokong maka Pengerusi bolehlah membenarkan perkara itu dibahaskan waktu yang ditetapkan olehnya.

18. USUL-USUL



Majlis Tertinggi berkuasa menolak usul-usul yang dibawa oleh Bahagian-Bahagian daripada dibahaskan tetapi hendaklah diberi jawapan bertulis.  Kuasa-kuasa itu tidak boleh digunakan terhadap usul tidak percaya dan lain-lain usul yang dibawa ke Perhimpunan Agung Khas, Perwakilan Khas Bahagian dan Persidangan Khas Cawangan.

19. USUL TERGEMPAR



Kecuali jika ada syarat-syarat lain dalam Peraturan Persidangan ini, usul-usul yang hendak dibawa ke dalam Persidangan hendaklah didahulukan dengan pemberitahuan kecuali usul-usul yang tersebut dibawah ini:-



19.1
Usul hendak meminda cadangan yang telah dikemukakan kepada      Persidangan oleh Pengerusi.



19.2
   Usul yang dibawa ke dalam Jawatankuasa.



19.3
Usul hendak menangguhkan Persidangan apa-apa perbahasan.



19.4
Usul hendak mendahulukan sesuatu perkara lain dengan tidak mengikut susunan biasa.



19.5
Usul daripada Majlis Tertinggi yang ada pada pendapat Pengerusi sebagai mustahak.



19.6
Usul mencadangkan supaya perjalanan mesyuarat berkenaan dengan apa-apa urusan yang tertentu dibebaskan daripada syarat-syarat Peraturan Persidangan.



19.7
Sesuatu usul hendak menagguhkan Persidangan kepada lain hari.



19.8
Usul hendak melantik Jawatankuasa Pilihan.



19.9
Usul hendak menggantungkan keahlian seseorang ahli.



19.10
Usul hendak membatalkan unsi seseorang ahli.



19.11
Usul hendak menggntungkan kuatkuasa sesuatu Peraturan Persidangan.



19.12
Usul hendak mengeluarkan orang-orang luar.



19.13
Usul hendak menutup perbahasan.



19.14
Usul supaya rayuan itu dibaca, dicap atau diedarkan kepada Jawatnkuasa Pilihan.



19.15
Usul supaya Jawatankuasa Pilihan diedarkan kepada jawatankuasa sesebuah Persidangan.



19.16
Sesuatu usul yang didatangkan tatkala bersidang secara jawatankuasa.



19.17
Usul meminda peringatan.



19.18
Usul meminda cadangan.



19.19
Usul supaya bersidang dalam jawatankuasa.


20.
PINDAAN USUL



20.1
Pada masa sesuatu usul itu dalam pertimbangan Persidangan atau jawatankuasa bolehlah dicadangkan pindaan-pindaan jika itu berkaitan dengan usul itu.

20.2 Pindaan itu pula dipinda jika berkaitan dengan pindaan asal.

20.3 Sesuatu masalah, apabila dikemukakan oleh Pengerusi, bolehlah dipinda menurut semua mana-mana jua cara yang tersebut di bawah ini:-

20.3.1.  
Dengan dipotong apa-apa perkataan supaya dapat dimasukkan perkataan lain.

20.3.2.
Dengan dipotong apa-apa perkataan.

20.3.3 Dengan dimasukkan atau ditambah perkataan-perkataan lain.

21.
MENYOKONG USUL DAN PINDAAN


21.1
Dalam Persidangan sesuatu usul atau pindaan itu tidak akan dikemukakan oleh  pengerusi kecuali jika usul atau pindan itu telah disokong.


21.2
Dalam persidangan  Jawatankuasa, tidak dikehendaki penyokong usul.

22.      PINDAAN USUL DENGAN BERTULIS


Sesuatu pindaan usul yang telah dikemukakan dalam Persidangan atau dalam jawatankuasa, hendaklah diserahkan kepada Setiausaha kecuali jika Pengerusi membenarkan sebaliknya.

23.
MENARIK BALIK USUL


23.1
Sesuatu usul atau pindaan jika diminta oleh pencadangnya dan diizinkan  oleh Persidangan atau jawatankuasa boleh di tarik balik.


23.2
Apabila pindaan ke atas sesuatu usul atau pindaan telah dikemukakan kepada Persidangan maka usul atau pindaan yang hendak dipinda itu tidak boleh ditarik balik sehingga pindaan kepada usul atau pindaan ke atas pindaan itu telah diputuskan.

24.
PERKARA-PERKARA YANG DITEGAH


Seseorang ahli tidak boleh menyentuh dalam ucapannya perkara-perkara yang tersebut
 di bawah ini:-


24.1
Perkara-perkara yang tidak berkaitan dengan usul.


24.2
Perkara-perkara yang sedang dalam perbicaraan mahkamah.

24.3
Membangkitkan semula apa-apa perkara yang telah diputuskan oleh         persidangan kecuali dengan mengemukakan usul bersendirian bagi membatalkan keputusan Persidangan berkenaan dengan perkara itu.

24.4
Menggunakan bahasa yang kasar, tidak beradab mengikut pertimbangan Pengerusi.

24.5 Mengeluarkan sangkaan jahat ke atas lain-lain Ahli.

24.6 Mempengaruhi Persidangan dengan menggunakan nama DYMM Seri Paduka Baginda Yang DiPertuan Agong, DYMM  Raja-Raja atau Yang DiPertua Negeri-Negeri.

24.7 Menyentuh keperibadian DYMM Seri Paduka Baginda Yang Dipertuan Agong, DYMM Raja-Raja, Yang DiPertua Negeri-Negeri, Hakim-Hakim atau Ahli-Ahli Majlis Pasukan Bersenjata kecuali dengan mengemukakan usul bersendirian bagi maksud-maksud itu.

24.8 Menyebut kelakuan atau sifat lain-lain ahli selain daripada kerja-kerjanya mengenai urusan parti.

24.9 Menggunakan perkataan-perkataan yang bersifat menderhaka kepada negara dan yang boleh menimbulkan perasaan bermusuh-musuhan di antara kaum di Malaysia.

25.
KUASA PENGERUSI


25.1
Pengerusi Tetap hendaklah menjalankan tugas secara adil dan berkecuali,  



jika tidak tindakan disiplin akan diambil.


25.2
Pengerusi dalam persidangan atau dalam persidangan jawatankuasa adalah bertanggungjawab menjaga Peraturan Persidangan atau persidangan jawatankuasa dipatuhi dan keputusan berkenaan dengan apa-apa jua perkara tidak boleh dipertimbangkan semula dan tidak boleh diulangkaji oleh Persidangan kecuali dengan dikeluarkan usul bersendiri kerana itu.  Usul demikian ini tidak berkehendak dikeluarkan pemberitahu lebih dahulu.


25.3
Dalam masa persidangan,  Pengerusi berkuasa memerintah mana-mana wakil yang degil atau tidak patuh kepada arahannya atau yang membuat kacau-bilau keluar persidangan untuk tempoh baki hari itu dan jika wakil itu enggan keluar, maka pengerusi berkuasa memerintah pegawai-pegawai atau kakitangan Parti yang berada di dalam Persidangan itu membawa wakil itu keluar.

26.
MEMBERHENTIKAN PERSIDANGAN


Jika sekiranya belaku huru-hara yang besar dalam Persidangan maka Pengerusi boleh menangguhkan Persidangan dan menentukan tarikh menyambung semula Persidangan itu.

27.
MEMUTUSKAN MASALAH PENGUNDIAN


27.1
Tertakluk kepada Peraturan 27.2. dan 27.3. keputusan atas satu perkara atau usul yang dikamukakan adalah mengikut pihak mana yang mendapat suara lebih dan jika sama banyak undi maka Pengerusi atau sesiapa yang mempengerusikan Persidangan bolehlah menggunakan undi pemutus tetapi ia tidak boleh mengundi jika undi kedua pihak tidak sama banyak.


27.2
Jika didapati ada undi yang sama banyak bagi pemilihan jawatan di sebarang peringkat (tidak termasuk pemilihan Presiden dan Timbalan Presiden) pengundian kali kedua hendaklah diadakan bagi mereka yang berkenaan dan sekiranya pengundian kali kedua juga sama banyak maka cabutan undi hendaklah dijalankan oleh Pengerusi dalam menentukan keputusan.


27.3
Seseorang ahli yang tidak hadir dalam tempat Persidangan tidak dibenarkan mengundi dan tiap-tiap ahli adalah mempunyai satu undi.


27.4
Sesuatu perkara itu adalah selesai dikemukakan bagi diputuskan apabila Pengerusi telah mengambil undi-undi yang bersetuju dan yang tidak bersetuju.


27.5
Apabila perkara itu telah dikemukakan oleh Pengerusi kepada Persidangan bagi diputuskan setelah tamat perbahasan maka keputusan hendaklah diambil menurut undi suara “setuju” atau “tidak” dengan mengangkat tangan dan keputusan itu hendaklah diumumkan oleh Pengerusi.


27.6
Undi sulit di atas sebarang usul yang dikemukakan boleh diadakan dengan kehendak Pengerusi atau dengan kehendak Persidangan.

28.
KAEDAH PENCALONAN DAN PENGUNDIAN


A.
Pencalonan


28.1
Sebuah Jawatankuasa Pemilihan yang bebas hendaklah ditubuhkan selaras dengan Fasal 10.15 Perlembagaan UMNO, untuk mengendalikan pemilihan bagi jawatan-jawatan yang dipertandingkan.


28.2
Tertakluk di bawah Fasal 6.3.4 Perlembagaan UMNO dan Peraturan 28.13, hak seseorang untuk dicalonkan tidak boleh dinafikan.  Jika seseorang itu tidak bersetuju dirinya dicalonkan bagi sesuatu jawatan, ia tidak boleh dipaksa menerima pencalonan.


28.3
Mana-mana ahli yang tidak dapat menghadiri Persidangan semasa pemilihan berlangsung kerana sebab-sebab tertentu, adalah layak bertanding setelah memberi surat menyatakan persetujuannya.


28.4
Ahli-ahli yang dicalonkan untuk bertanding hendaklah ada cadangan dan sokongan secara bertulis kepada Pengerusi Persidangan.  Pencalonan hanya boleh ditutup apabila nama-nama calon dibaca dan Pengerusi Persidangan berpuas hati setelah semua ahli-ahli yang ingin bertanding sudah dicalonkan.


28.5
Pencalonan Ahli Majlis Tertinggi hendaklah dibuat dalam mesyuarat Perwakilan Bahagian manakala pencalonan Ahli jawatankuasa Bahagian dan wakil-wakil Bahagian ke Perhimpunan Agung hendaklah dibuat dalam Persidangan Cawangan.


28.6
Pencalonan Ahli Majlis Tertinggi oleh Perwakilan Bahagian dan Pencalonan Jawatankuasa Bahagian oleh Persidangan Cawangan hendaklah mengikut jumlah yang dikehendaki bagi sesuatu jawatan.


28.7
Dalam penyenaraian calon-calon di peringkat Bahagian, hendaklah mengikut kaedah yang dipakai oleh Majlis Tertinggi berdasarkan cabutan undi yang dibuat terlebih dahulu oleh Jawatanakuasa Pemilihan.


28.8
Cadangan nama calon-calon hendaklah tidak berdasarkan kumpulan dengan satu-satu kumpulan itu mempunyai senarai calon masing-masing.  Cadangan-cadangan hendaklah dibuat satu demi satu, demikian juga cara pengundian.

B. Pengundian


28.9
Pemilihan Ahli Majlis Tertinggi dan Jawatankuasa Bahagian hendaklah dijalankan dengan cara sulit manakala pemilihan bagi Jawatankuasa Cawangan bolehlah secara sulit atau mengangkat tangan.


28.10
Tiap-tiap ahli yang mengundi diwajibkan mengikut jumlah bilangan jawatan sebagaimana yang dikehendaki oleh Perlembagaan UMNO.  Undi-undi yang tidak cukup atau lebih daripada bilangan jawatan yang dikehendaki itu dikira tidak sah.


28.11
Wakil-wakil Majlis Tertinggi ke Perhimpunan Agung Pergerakan Pemuda/Wanita, wakil-wakil Bahagian ke Perwakilan Pergerakan Pemuda/Wanita Bahagian dan wakil-wakil Cawangan ke Persidangan Pergerakan Pemuda/Wanita Cawangan adalah berhak mengundi.


28.12
Seseorang ahli yang tidak hadir di tempat Persidangan tidak boleh mewakilkan undinya kepada ahli lain.


28.13
Seseorang yang dikenakan tindakan di bawah Akta Pertubuhan atau diisytiharkan muflis oleh mahkamah atau dikenakan hukuman disiplin oleh Parti tidak dibenarkan bertanding untuk sebarang jawatan.


28.14
Seseorang ahli yang jawatannya lucut kerana disytiharkan muflis oleh mahkamah tidak boleh memegang jawatannya kembali sehingga pemilihan akan datang, walaupun kesnya selesai.


28.15
Pengiraan undi hendaklah dibuat di satu tempat yang ditetapkan oleh Jawatankuasa Pemilihan dan tiada sebarang pihak yang lain berhak mencampuri urusan ini selain disaksikan oleh wakil-wakil calon yang bertanding.



Bagi pemilihan Jawatankuasa Cawangan,  pengiraan undi bolehlah dilakukan dalam dewan Persidangan.


28.16
Kertas-kertas yang sudah dipakai hendaklah disimpan oleh Jawatankuasa Pemilihan selama satu bulan untuk tujuan semakan jika timbul kemusykilan dan boleh dimusnahkan setelah tamat tempoh tersebut.

29.
BERSIDANG SECARA JAWATANKUASA


29.1
Persidangan boleh bersidang secara jawatankuasa apabila dipersetujukan oleh Persidangan berbuat demikian.


29.2
Peraturan ini hendaklah dijalankan pada kadar yang boleh dalam masa bersidang secara jawatankuasa.


29.3
Setiausaha atau seorang daripada Ahli Majlis Tertinggi hendaklah memaklumkan kepada Pengerusi Persidangan bahawa perkara Persidangan secara jawatankuasa telah sempurna dibahaskan sama ada berpinda atau tidak dan Pengerusi hendaklah mengumumkan Persidangan penuh disambung semula.

30.
MENGANGKAT JAWATANKUASA PILIHAN


30.1
Sesebuah jawatankuasa boleh dibentuk dengan dicadangkan bilangan dan nama-nama oleh persidangan untuk merundingkan sesuatu perkara khas.


30.2
Jawatankuasa itu boleh dibentuk pada sebarang masa sama ada dalam masa bersidang secara biasa atau secara jawatankuasa.


30.3
Penyata sesebuah jawatankuasa itu hendaklah dibentangkan oleh Pengerusinya atau wakilnya dan bolehlah didatangkan cadangan supaya dibahaskan untuk mendapat keputusan Persidangan.

31.
MEMBERHENTIKAN SEMENTARA KUATKUASA PERATURAN


31.1
Peraturan ini boleh digantung kuatkuasanya dan diberhentikan sementara dengan sesuatu cadangan yang dipersetujui oleh Pengerusi dengan tidak payah diberitahu terlebih dahulu dengan syarat cdangan itu hendaklah dipersetujui oleh Persidangan.


31.2
Sekiranya cadangan itu dipersetujui oleh Persidangan maka Peraturan ini hendaklah diberhentikan kuasanya selama tempoh yang perlu bagi menyempurnakan tujuan cadangan itu.


31.3
Cadangan bagi menggantungkan kuatkuasa Peraturan ini tidak boleh dibahaskan.

32.
PAKAIAN


Majlis Tertinggi berkuasa membuat peraturan mengenai pakaian ahli-ahli Persidangan.

33.
AHLI/PEGAWAI KERAJAAN KUMPULAN A


Merujuk Fasal 6.3.4 Perlembagaan UMNO, adalah dengan ini Ahli/Pegawai Kerajaan Kumpulan A dibolehkan/dibenarkan bertanding sebarang jawatan dalam parti.  Walau bagaimanapun Ahli/Pegawai tersebut hendaklah menanggung risiko dari Jabatan/Kementerian hasil dari pertandingan tersebut.

34.
MEMINDA PERATURAN


Peraturan Persidangan yang baru bolehlah diperbuat bila-bila dikehendaki ataupun Peraturan Persidangan yang ada sekarang boleh dipinda atau dimansuhkan dengan satu ketetapan menurut cara-cara yang ditentukan oleh Perlembagaan UMNO.

PERTUBUHAN KEBANGSAAN MELAYU BERSATU ATAU UMNO

( UNITED MALAYS NATIONAL ORGANISATION )







